Cabernet franc
Cabernet franc je vrsta grožđa koja se najviše koristi za mješanje crnih vina zajedno sa Cabernet sauvignonom i Merlotom.

Karakteristike

Pioniri primjene DNK u analizi vinove loze uspjeli su 1997. dokazati da Cabernet sauvignon potječe od Cabernet franca, čija je domovina izgleda bila Baskija u zapadnim Pirinejima.

U usporedbi sa Cabernet sauvignonom - grožđe Cabernet franca dozrijeva najmanje tjedan dana ranije, što ga čini naročito korisnim za hladnih bordoških ljeta kad Cabernet sauvignon nemože dozrijeti. Kako je po okusu, mirisu i svemu ostalom vrlo sličan Cabernet sauvignonu, ali ima manju i mekšu opnu 
pa vino napravljeno od njega brže sazrije od Cabernet sauvignona uzgojenog u istom vinogradu.

U praksi se te dvije sorte najčešće uzgajaju zajedno i kupažiraju (mješaju) u isto vino. To se prakticira po Médocu i Bordeauxu, gdje se Cabernet franc (koji je po mnogo čemu sličan Merlotu), koristi kao popravljač, onda kad Cabernet sauvignon ne dozrije kako treba.

Uzgaja se po Francuskoj, Italiji, Španjolskoj, Bugarskoj, Mađarskoj, Sloveniji i Hrvatskoj (u Istri kod Savudrije).

Sadi se i u Sjedinjenim Američkim Državama (po Kaliforniji), Kanadi i Argentini.

Po Italiji su prisutna dva tipa Cabernet franca, jedan uvežen iz francuske u novije vrijeme, i drugi koji je odavno udomaćen. francuski tip uzgaja se po provincijama Brescia i Frosinone, a talijanski je raširen po Venetu, a naročito po Furlaniji i Trentu.

Izvori

Vanjske veze 
 
 Cabernet Franc 

Vinske sorte